open-index/open-wikipedia-markdown huggingface dataset:
Lære og pakter

***Lære og pakter*** (***Doctrine and Covenants***) er et av standardverkene til De siste dagers hellige og er en samling av åpenbaringer som Joseph Smith og andre av de første lederne i kirken skal ha mottatt. Dette skriftet regnes som grunnleggende både i Jesu Kristi kirke av siste dagers hellige, og flere av de andre kirkene som oppstod etter Smiths død.

Verket ble opprinnelig publisert som *Budenes Bok* i 1833 og kom to år etter ut i revidert utgave der mer enn 2.500 ord i åpenbaringstekstene var lagt til eller endret. Denne revisjonen fikk navnet *Lære og pakter* medførte et betydelig frafall fra Jesu Kristi kirke av siste dagers hellige. Blant dem som forlot det da lille trosfellesskapet var David Whitmer, som var en av vitnene til Mormons bok. Som forklaring av sitt skritt skrev han et hefte der han blant annet påpekte vesentlige forskjeller mellom de to versjonene og skrev at Gud ikke reviderer sin egen åpenbaring slik at den sier det stikk motsatte.

De åpenbaringene som ble inkludert i *Lære og pakter* har ikke gjennomgått noen senere omfattende revisjoner. En seksjon som gikk imot polygami (seksj. CI) ble i 1876 skiftet ut med en åpenbaring som befalte Joseph Smiths hustru å godta «alle som er blitt gitt til min tjener Joseph og som er dydige og rene for meg» (132,52b). Senere ble en hoveddel, *Lectures on Faith*, tatt ut i 1921 fordi gudsbegrepet som fremlegges der er forskjellig fra den forståelse som i dag er gjeldende. 

I tillegg til Mormons Bok og Lære og pakter er det også et mindre verk som tilregnes som kanonisk standardverk innen trossamfunnet, nemlig *[[Den kostelige perle]]*.  Bibelen er også et standardverk «for så vidt som den er riktig oversatt», noe som betyr i praksis at de tre særegne standardverkene har forrang dersom det er en læremessig motsetning mellom dem og Bibelen.     

## Eksterne lenker
* Lære og pakter
* Lære og pakter (pdf)
* Jesu Kristi Kirke 
* www.mormon.no
* www.lds.org (Engelsk)
Prolog

**Prolog** (fra gresk *prologos*, fortale) er et stykke tekst som kommer innledningsvis som en introduksjon til et litterært verk (poesi, prosa, drama). 

I sin greske form *prologos* betegnet begrepet en del av den antikke tragedie. Det greske *prologos* tilsvarer det latinske *praefatio*. Latinske *prooemium* kommer fra greske *prooimion*, og betyr også fortale.

Ett eksempel på et nyere skuespill som innledes med en prolog, er Tennessee Williams' *[[Glassmenasjeriet]]*.

## Se også
* Epilog

## Referanser
Den kostelige perle

***Den kostelige perle*** (engelsk originaltittel *Pearl of Great Price*) er en bok som brukes og regnes som hellig av flere samfunn av De siste dagers hellige, mens andre av dem legger liten eller ingen vekt på den. Jesu Kristi kirke av siste dagers hellige, som er det største av samfunnene, ser på *Den kostelige perle* som et standardverk. 

Boken inneholder en del av det som ble skrevet og offentliggjort av Joseph Smith. Det inneholder utdrag fra 1. Mosebok og av Matteus evangelium, samt «Abrahams bok», «Joseph Smiths historie» og «Trosartiklene». «Abrahams bok» inneholder tekster Smith skal ha oversatt fra egyptiske papyrusruller som  han hevdet stammet fra Abraham. Flere av kirkene regner ikke «Abrahams bok» for guddommelig. «Joseph Smiths historie» er hans egen beretning om sitt liv frem til «Mormons bok» ble oversatt i 1829. «Trosartiklene» er basert på en tekst fra et brev der han kort lister opp sentrale punkter i kirkesamfunnets tro og lære.

## Eksterne lenker
* ''Den kostelige perle'' i norsk oversettelse
* Jesu Kristi Kirke av Siste Dagers Hellige om ''Den kostelige perle''
Johan Cruijff

**Hendrik Johannes «Johan» Cruijff** (1947–2016) var en nederlandsk fotballspiller og -trener. Cruijff blir regnet som en av tidenes beste spillere.

Han viste tidlig stort talent og debuterte som 17-åring for Ajax Amsterdam mot GVAV. Ajax tapte 3–1, men Cruijff viste klasse og skåret Ajax' mål. Til sammen spilte han 275 kamper og endte på 204 mål for Ajax. Senere hadde han suksess som spiller for den spanske storklubben FC Barcelona, før han dro til USA, for deretter å returnere til nederlandsk fotball, hvor han spilte for Feyenoord Rotterdam og Ajax. Cruijff ble den første spiller til å vinne Gullballen tre ganger, første gang som spiller for Ajax i 1971, deretter to ganger som spiller for Barcelona (1973 og 1974).

Cruijff var sentral i Nederlands innføring av totalfotball, en helt ny måte å spille fotball på.  spilte seg fram til finalen i VM 1974, der de tapte for .

Etter den aktive karrieren var Cruijff manager for Ajax og Barcelona. Han ble Barcelonas til da mest suksessrike trener i årene mellom 1988 og 1996, med fire påfølgende seriemesterskap 1991–1994, samt én seier i Mesterligaen (1992). Cruijffs Barcelona fikk tilnavnet «Dream Team» (drømmelaget), med kjente spillere som Romário, Michael Laudrup, Hristo Stoitsjkov og Josep «Pep» Guardiola. Cruyff la også grunnlaget for de nyere suksessene til FC Barcelona, blant annet gjennom etableringen av den berømte treningsinstituttet La Masia. Pep Guardiola har omtalt det slik: «Johan Cruyff painted the chapel, and Barcelona coaches since merely restore or improve it.»

Han var far til Jordi Cruijff.

Cruijff døde av lungekreft 24. mars 2016 i Barcelona i Spania.

## Noter

## Referanser


## Eksterne lenker
* 
* 
* 
*
States of Jersey Police

**States of Jersey Police** er politimyndigheten på Jersey, opprettet i sin nåværende form i 1974. Den fungerer som et supplement til det ulønnede politiet i hvert herred, som har eksistert siden 1204.  Den består av rundt 240 betjenter.

Fjernsynsserien *[[Bergerac (TV-serie)|Bergerac]]* er relatert til Jersey-politiet.

## Bilder

Police in Jersey.JPG
Police Honorifique de Saint Sauveur, Jersey.jpg
2012 Summer Olympics torch relay in Saint Helier 16.jpg


## Eksterne lenker
*
MediaMonkey

**MediaMonkey**, programmert og utgitt av *Ventis Media Inc*, er et dataprogram som spiller digital musikk, men har også flere funksjoner for å organisere musikksamlinger. 

Brukerne kan spille av musikken i en rekke ulike måter, sortert på artister, på år, på sjangre, på egne kvalitetsvurderinger etc. En basisutgave av programmet er gratis, men for også å kunne rippe musikk fra musikkcder og brenne egne samlinger krever lisens.

MediaMonkey støtter følgende digitale musikkformater; OGG, MP3, WMA, WAV, APE, FLAC og MPC. Musikk kan bli «rippet» (overført) fra musikkcder og konvertert mellom de fleste av disse formatene. MediaMonkey har også en editor innebygget som kan redigere «tagger», dvs informasjon om den enkelte sang, også sangtekster, nettsider og plateomslag. Programmet støtter «intelligent tagging», dvs å legge inn musikkinformasjon basert på automatikk.

Programmet har en databaseformat som er kompatibelt med Microsofts databaseformat i Access slik brukerne kan endre databasen også ved å bruke Access eller tilsvarende program.

MediaMonkey kan utvides også ved hjelp av skriptbasert kode som gir brukerne muligheter til selv å gi programmet ny funksjonalitet.

MediaMonkey støtter bærebare musikkenheter og ved hjelp av ett trykk kan musikk og musikklister bli synkronisert.

Anno 2006 blir MediaMonkey aktivt utviklet med nye versjoner to eller tre ganger i året. Brukerne selv kan bidra til utviklingen og programmets retning ved å komme med henstillinger og forslag i eget webforum.

## Eksterne lenker
* 
* MediaMonkey fora
DRIV3R

***DRIV3R***, eller ***Driver 3***, er et videospill utviklet av Reflections Interactive og utgitt av Atari. Det er det tredje spillet i Driver-serien

Spilleren styrer karakteren Maverick Tanner, en undercover FBI-agent alias «the Driver». Spillets handling begynner i Miami, Florida, og senere vil man også kunne spille i Nice, Frankrike og Istanbul, Tyrkia. Spilleren kan blant annet kapre og kjøre biler eller andre kjøretøyer, bruke våpen, svømme og gå inn i bygninger.

## Mottagelse

Etter at spillet ble sterkt reklamert for av Atari, så ble spillet møtt med blandede anmeldelser. GameRankings og Metacritic ga spillet en poengsum på 79 % for mobilversjonen; 59,98 % og 56 av 100 for Xbox-versjonen; 58,34 % og 57 av 100 for PlayStation 2-versjonen; 50% og 55 av 100 for Game Boy Advance-versjonen; og 41,21 % og 40 av 100 for PC-versjonen.

## Handling
Et system skal holde styr på spillerens handlinger: Enhver ulovlig handling hever dette systemet, og politiet begynner å følge etter spilleren. Spilleren kan mislykkes hvis de går tom for helse, før de finner førstehjelpsutstyr i tide. I kamp kan spilleren velge mellom pistoler, hagler, automatgevær og maskinpistoler - eller granatkastere. Alle våpen har en grense for ammunisjon, bortsett fra hovedpersonens personlige våpen. Men spilleren kan ta ammunisjon fra døde motstandere, eller finne utstyr spredt over hele spillverdenen.

To undercover FBI-agenter John Tanner og Tobias Jones blir sendt til Miami, for å undersøke et kartell ledet av Calita Martinez - og hennes håndlangere Lomaz og Bad Hand. Tanner får i oppdrag å infiltrere kartellet, og blir blant annet satt til å stjele kjøretøy fra en rivaliserende kriminell gjeng. Etter å ha imponert Calita og fått hennes tillit ved å gjennomføre en rekke oppgaver, får Tanner i oppdrag å myrde «The Gator» som skal ha forrådt Calita og kartellet. Tanner blir også satt til å skaffe en rekke kjøretøy til Calita, samtidig som han avverger angrep fra et rivaliserende syndikat - noe som til slutt fører til en konfrontasjon hvor han må eliminere gjengens leder.

## Referanser

## Eksterne lenker
*
Foreningen for Studium av Objektivismen

**Foreningen for Studium av Objektivismen**, forkortet **FSO**, er en partipolitisk uavhengig organisasjon som arbeider for å fremme filosofen Ayn Rands filosofi, Objektivismen. Foreningen gir ut bladet AerA fire ganger i året.

Formannen i FSO er Martin Johansen.

## Referanser


## Eksterne lenker
* 
* 
*  AerA
Pingvinenes marsj

***Pingvinenes marsj*** (originaltittel:  *La marche de l'empéreur*) er en fransk naturdokumentar fra 2005 som handler om keiserpingvinenes årlige migrering i Antarktika. Den ble regissert av Luc Jacquet.  

Filmen vant Oscar for beste dokumentarfilm i 2005.

Den ble usedvanlig populær og innbrakte $127,4 millioner på verdensbasis, inkludert $77,4 millioner i USA, $12 millioner i Frankrike og omlag 10 millioner kroner i Norge. Den ble den 39de mest innbringende filmen i 2005 og den nest mest innbringende dokumentarfilmen gjennom tidene, bare overgått av Michael Moores ''Fahrenheit 9-11''. Den ble sett av 140 000 på kino i Norge og havnet på en 26 plass over de mest besøkte filmene på norske kinoer i 2006. 

Den ble også meget godt mottatt av anmelderne og har fått så mye som 94 % på Rotten Tomatoes og 79 % på Metacritic.

Fortellerstemmen i den norske versjonen tilhører Dennis Storhøi.

## Referanser


## Eksterne lenker
*
Tidsskriftet Liberal

***Tidsskriftet Liberal*** er et kvartaltidsskrift med et liberalistisk ståsted, utgitt av Det Liberale Folkepartiet.

Ansvarlig direktør er Vegard Martinsen, mens Lasse Lien, Tore Aabø, Per Arne Karlsen og Martin Johansen sitter i redaksjonen. Tidsskriftet hevder selv å tilhøre den vestlige, sekulære kulturarven, og med ideer som individualisme, rasjonalitet og frihet.

Blant bidragsyterne finner vi Onar Åm, Per-Anton Rønning og Knut Mønnesland

## Eksterne lenker
*
Liaodynastiet

**Liaodynastiet** (forenklet kinesisk: 辽朝; tradisjonell kinesisk: 遼朝; pinyin: *Liáo Cháo*, khitansk: *Mos Jælut*; 907–1125), også kjent som **[[Khitan]]-riket** (契丹國, pinyin: *Qìdān Guó*, khitansk: *Mos diau-d kitai huldʒi gur*), var et rike i det østlige Asia som hersket over Mandsjuria, Mongolia og deler av det nordlige egentlige Kina. Det ble grunnlagt av Yelü-slekten av Khitanfolket i Tang-dynastiets siste år, skjønt dynastiets første hersker, Yelü Abaoji, ikke erklærte noe eget epokenavn for det før i 916.

Opprinnelig ble dynastiet kalt Khitan-riket, og det var keiser Yelü Ruan som offisielt gav det navnet «Liao» (egentlig *«Store Liao»*) i enten 938 eller 947. Navnet «Liao» ble droppet i 983, men gjenopptatt igjen i 1066. Det alternative navnet på riket, Khitan, er utgangspunkt for det engelske ordet Cathay, og er også utgangspunkt for det russiske ordet for Kina, Китай eller Kitaij.

Liao-dynastiet ble knust av Jin-dynastiet i 1125. Imidlertid klarte rester under Yelü Dashi å videreføre det som kalles *[[det vestlige Liao-dynasti]]* (1125–1220), også kjent som Kara-Khitan-khanatet, som overlevde helt til Djenghis Khans mongolske kavaleri gikk til angrep.

## Keisere
Liao-dynastiet talte ni keisere:

# Taizu (Yelü Abaoji) (916–926)
# Taizong (Yelü Deguang) (926–947)
# Shizong (Yelü Ruan) (947–951)
# Muzong (Yelü Jing) (951–969)
# Jingzong (Yelü Xian) (969–983)
# Shengzong (Yelü Longxu) (983–1031)
# Xingzong (Yelü Zongzhen) (1031–1055)
# Daozong (Yelü Hongji) (1055–1101)
# Tianzuodi (Yelü Yanxi) (1101–1125) 

## Eksterne lenker
*
Tolvsrød

**Tolvsrød** er en bydel i Tønsberg kommune i Vestfold. Bydelen ligger i Søndre Slagen, østre del av kommunen ca. 5&nbsp;km øst for Tønsberg sentrum. Tolvsrød er en forstad i Tønsberg. Tolvsrød lå tidligere i Sem kommune.

Tolvsrød er et eget poststed med postkontor og postnummer 3150 til 3154. Tolvsrød har også et lite kjøpesenter (bydelsenter) med apotek, bank og diverse butikker. Sentralt på Tolvsrød ligger Presterød skole og Presterød ungdomsskole (PUS), ungdomsskole for Søndre Slagen og Husøy. Fra Tolvsrød er det kort vei til Ringshaugstranda med Furustrand Campingplass like ved, Slagenhallen og naturområder. Tolvsrød er grunnkrets i Tønsberg kommune i delområde Ringshaug.

Endinga *-rød* i navnet *Tolvsrød* kommer trolig av ordet *rydning*, og *Tolvsrød* betegner da stedet der Tolv (eller trolig Tollef) gjorde rydning, altså ryddet plass til en ny gård.
Presterød skolekorps

**Presterød skolekorps** var et skolekorps som ble grunnlagt i 1966 og nedlagt 1. januar 2004. Korpset, som hadde sitt tilholdssted på Presterød barneskole på Tolvsrød i Tønsberg, ble slått sammen med nabokorpset Husvik skoleorkester på grunn av for lav søking til begge korpsene. Korpsets nye navn er Søndre Slagen skolekorps.

De gamle uniformene til Presterød skolekorps og Husvik skoleorkester ble gitt til en skole for psykisk utviklingshemmede i Shkoder i Albania. Norsk Nødhjelp hjalp til med å få uniformene dit de var ønsket.

Ivar Christian «Ravi» Johansen har gått i Presterød skolekorps. Han begynte der som 15-åring og fikk trompet som sitt instrument. Ravi var sammen med tre andre tidligere medlemmer i Presterød skolekorps (Andreas Mjøs og Håvard Myklebust) og Lars Wabø (trombone) originalmedlemmer i Jaga Jazzist. Sistnevnte sluttet i Jaga Jazzist allerede etter deres første plate, *Jævla Jazzist Grete Stitz*.
Katjusja

**Katjusja** (russisk: *Катюша*) også kjent som **Stalinorgel**, var et sovjetisk rakettartilleri-system tatt i bruk av Sovjetunionen i andre verdenskrig.

Det var tyske soldater som ga våpensystemet tilnavnet Stalinorgel etter den sovjetiske lederen Josef Stalin og med klar henvisning til lyden fra Stalinorgelets raketter. Russerne på sin side oppkalte det etter en velkjent sang fordi den ble for første gang sent ned på et landsbytorg fra toppen av en skråning og sangen sier også at "Katusha" står på toppen av en skråning.

## Beskrivelse
Flerrørs rakettkastere som dette er i stand til å levere større mengder eksplosiver i løpet av kort tid enn konvensjonelt artilleri. Treffsikkerheten var lavere og det tok lengre tid å lade om igjen en katusja enn tilfellet var for vanlig artilleri. I forhold til kanoner var systemet forholdsvis billig og enkelt å produsere. Takket være sin mobilitet kunne systemet raskt flyttes fra stedet det hadde skutt fra før det kunne legges under ild av fiendens artilleri.

Katusja var det første selvdrevne artilleriet produsert av Sovjetunionen og det var som regel plassert på lastebiler, men i løpet av krigen ble systemet også montert på artilleritraktorer, stridsvogner, pansrede tog, marinefartøy og elvebåter.

Systemet var relativt enkelt; rakettene ble montert på parallelle stålskinner (fra 14 til 48 stk.) som igjen satt på en stålramme som kunne heves og senkes. M-13-raketten brukt på BM-13-systemet var 132&nbsp;mm i diameter og 180&nbsp;cm lang. Raketten veide 42&nbsp;kg. Den ble drevet av en drivladning av nitrocellulose plassert i en rakettmotor av stål med en ståldyse i bunnen. Raketten hadde fire styrefinner. Stridshodet veide rundt 22&nbsp;kg. Rekkevidden var rundt 5,4&nbsp;km. Det ble etter hvert utviklet raketter med diameter på 82&nbsp;mm og 310&nbsp;mm.

Selv om våpensystemet manglet treffsikkerheten til konvensjonelt artilleri var det ekstremt effektivt i teppebombing av et område. Et batteri med fire BM-13 rakettkastere kunne i løpet av 7-10 sekunder skyte en salve som leverte drøyt 4,3&nbsp;tonn høyeksplosiver over et areal på fire hektar (40&nbsp;000m²).

## Referanser


## Eksterne lenker
*
Vladimir Melanjin

**Vladimir Mikhajlovitsj Melanjin** (russisk Владимир Михайлович Меланьин; 1933–1994) var en russisk skiskytter. Han ble olympisk mester for Sovjetunionen på 20 km i Innsbruck i 1964, der han vant foran landsmannen Aleksandr Privalov og nordmannen Olav Jordet. Det var ingen lagkamp i OL i 1960 eller 1964.

Vladimir Melanjin fikk også tre VM-titler på 20 km: i 1959, 1962 og 1963.

Melanjin var 24 år da det første gang ble arrangert VM (1958). Med sine fire individuelle gull på den ene distansen de hadde den gangen, og i tillegg tre VM-gull for lag, må han regnes som verdens beste skiskytter på 60-tallet, og kanskje en av de største gjennom tidene. Fram til og med VM på Elverum i 1965 ble lagmedaljene fordelt ved at man la sammen de tre beste løperne fra hver nasjon. Unntaket var i 1958 da alle fire løperne utgjorde lagkonkurransen. 

## Eksterne lenker
*
Det ble natt i Gdynia

***Det ble natt i Gdynia*** (originaltittel: *Nacht fiel über Gotenhafen*) er et tysk krigsdrama fra 1959 regissert av Frank Wisbar.

Filmen handler om skipet «Wilhelm Gustloff» som var satt inn i evakueringen av flyktninger fra Øst-Tyskland, og som ble senket av et sovjetisk torpedoangrep utenfor den pommerske kysten. Senkningen av «Wilhelm Gustloff», der omkring 10&nbsp;000 flyktninger (deriblant halvparten barn) omkom, gjelder som den største katastrofe i sjøfartshistorien. Bare cirka 10 prosent av passasjerene overlevde, blant annet fordi mange av livbåtene var ubrukelige. I tillegg var flere av mannskapet som var nødvendig for å senke livbåtene, enten fanget eller døde etter det første torpedo-angrepet. Mange av passasjerene ble også fanget under dekk, og det iskalde vannet i Østersjøen reduserte sannsynligheten for å overleve.

Wisbars første marinekrigsfilm *[[Haie und kleine Fische]]* hadde blitt en stor suksess, og gav også inspirasjon til *Det ble natt i Gdynia*.

## Skuespillere
* Sonja Ziemann («Maria Reiser»)
* Gunnar Möller («Kurt Reiser»)
* Erik Schumann («Hans Schott»)
* Brigitte Horney («Generalin von Reuss»)
* Mady Rahl («Edith Marquardt»)
* Erich Dunskus («Vater Marquardt»)
* Willy Maertens («Vater Reiser»)
* Edith Schultze-Westrum («Mutter Reiser»)
* Wolfgang Preiss («Dr. Beck»)
* Tatjana Iwanow («Dienstmädchen Meta»)
* Christine Mylius («Frau Rauh»)
* Aranka Jaenke («Frau Kahle»)
* Dietmar Schönherr («Gaston»)

## Referanser


## Eksterne lenker
*
Frank Wisbar

**Frank Bentick Wisbar** (1899–1967) regnes som en av de store filmregissører i det 20. århundre. Han laget både tyske og amerikanske filmer.

## Liv og virke
### Bakgrunn
Lite er kjent om hans barndom og oppvekst i Tilsit, men som ung beskjeftiget han seg intensivt med Wolfgang Amadeus Mozarts musikk. Han utdannet seg som yrkesoffiser ved det prøyssiske militærakademiet.

### Filmen
Han begynte å arbeide med film som tyveåring og var først regiassistent og opptaksleder, frem til han i 1932 fikk mulighet til å spille inn sin første film med tittelen *Im Banne des Eulenspiegels*. Allerede året etter kom han første gang i konflikt med nasjonalsosialistenes kulturfunksjonærer, da hans andre verk *Anna und Elisabeth* angivelig krenket den «sunne folkefølelse».

Etter Kristallnacht emigrerte han og hans «ikke-ariske» hustru Eva (født Krojankeie) i 1938 til USA, hvor han først deltok i produksjonen av en del mindre kjente filmer. Her endret han skrivemåten for navnet sitt fra Wysbar til Wisbar.

Forsøk på å få et stort filmstudio til å bli interessert i en stor produksjon (bl.a. et drama om Mozarts liv) mislyktes. Wisbar oppnådde først suksess i USA da han begynte å arbeide med det nye fjernsynsmediet og ble en pionér i TV-show-produksjon. Hans første suksessfulle show, *Fireside Theatre*, gjorde det mulig for Wisbar å bygge opp et eget produksjonsfirma, som produserte over 300 fjernsynsfilmer og hadde 125 ansatte.

På midten av 1950-tallet kom den da amerikanske statsborgeren Wisbar tilbake til Tyskland (vest). Han sluttet å arbeide med masseproduksjoner for isteden å produsere seriøse kinofilmer. Ønsket om ærlighet og å arbeide med den egne historien førte til at han i resten av sin karrière beskjeftiget seg med krigs- og antikrigstemaer.

Frank Wisbar døde 17. mars 1967 i Mainz.

## Filmografi

* 1932 : *Im Banne des Eulenspiegels*
* 1933 : *Anna und Elisabeth*
* 1934 : *Rivalen der Luft*
* 1935 : *Hermine und die sieben Aufrechten*
* 1935 : *Die Werft zum grauen Hecht*
* 1936 : *Die Unbekannte*
* 1936 : *Fährmann Maria*
* 1937 : *Ball im Metropol*
* 1937 : *Petermann ist dagegen*
* 1957 : *Havets ulver (Haie und kleine Fische)*
* 1958 : *Kampen om Stalingrad (Hunde, wollt ihr ewig leben)*
* 1958 : *Dagens sensasjon (Nasser Asphalt)*
* 1959 : *[[Det ble natt i Gdynia]] (Nacht fiel über Gotenhafen)*
* 1960 : *Offisersfabrikken (Fabrik der Offiziere)*
* 1961 : *Barbara – wild wie das Mee*r
* 1962 : *Marschier und krepie*r
* 1963 : *Durchbruch Lok 234*

## Referanser


## Eksterne lenker
*
Barbara Petzold

**Barbara Petzold** (født 1955) er en tidligere tysk langrennsløper. Hun representerte DDR i internasjonale mesterskap.

Petzold toppet karrieren med to gullmedaljer i OL 1980 i Lake Placid. Hun vant 10 kilometer, og gikk ankeretappen på DDRs stafettlag, som kom i mål over minuttet foran Sovjetunionen, med Norge på bronseplass.

## Meritter
* **[[Olympiske leker]]**
** Innsbruck 1976 – bronse på stafetten
** Lake Placid 1980 – gull på 10&nbsp;km og stafetten
* Verdensmesterskap
** Falun 1974 – sølv på 10&nbsp;km og stafetten
** Lahtis 1978 – sølv på stafetten
** Oslo 1982 – bronse på stafetten

## Referanser


## Eksterne lenker
*
Prokura

**Prokura** (latin: *pro*= for og *cura*= omsorg) er den fullmakt som en eller flere personer har fra en forretningsperson eller et selskap til å inngå avtaler i dens/selskapets navn. En person som er meddelt prokura kalles for en prokurist. Prokuristen kan som utgangspunkt «opptre på vegne av foretaket i alt som hører til driften av dette» (prokuraloven § 1). Unntak gjelder imidlertid for overdragelse og beheftelse (f.eks. pantsettelse) av fast eiendom og løsøre som kan registreres i skipsregisteret og luftfartsregisteret (mest praktisk skip eller fly). Dette krever særskilt fullmakt.

Å meddele for eksempel daglig leder i et selskap prokura, er en praktisk ordning som gjør det mulig å foreta beslutninger i foretaket uten forutgående styrebehandling. 

Prokura kan meddeles til flere personer, slik at den kan brukes i fellesskap, eller hver for seg. Dette skal i så fall angis ved meddelelsen.

Dersom virksomheten gjelder et registrert foretak, skal det, sammen med registreringen, ifølge *lov om registrering av foretak av 21-06-1985*, alltid fremgå «Hvem som representerer selskapet utad og tegner dets firma».

## Se også
*Firmategningsrett

## Eksterne lenker
* Lov om prokura
* Lov om registrering av foretak
Sigma2

**Sigma2 AS** er et norsk statlig selskap eid av Sikt – Kunnskapssektorens tjenesteleverandør. Det administrerer anskaffelse og drift av nasjonalt utstyr for avanserte vitenskapelige beregninger, for eksempel superdatamaskiner, og skal blant annet sørge for en langsiktig utvikling av infrastrukturen. I tillegg koordinerer selskapet den norske innsatsen innenfor utvikling av Grid-infrastrukturer, og representerer Norge i internasjonalt grid-arbeid.

Selskapet ble etablert 2. desember 2004. Selskapet viderefører det arbeidet som ble startet innen Notur-prosjektet (2000–2004). Konsortiedeltakerne i Notur (II) prosjektet (2005–2014) er UNINETT Sigma, Universitetet i Bergen (UiB), Universitetet i Oslo (UiO), Universitetet i Tromsø (UiT), Norges teknisk-naturvitenskapelige universitet (NTNU) og Meteorologisk institutt. Prosjektet finansieres av Norges forskningsråd og konsortiedeltakerne.

Siden 2007 har selskapet også ansvaret for infrastrukturprosjektene NorGrid og NorStore.

Virksomheten drives ikke-kommersielt. Selskapet har kontorer i Trondheim.

## Referanser


## Eksterne lenker
* UNINETT Sigma2
* Notur 
* NorGrid
* NorStore
Michael Krohn (skuespiller)

**Michael Krohn** (1867–1918) var en norsk skuespiller og oversetter.

Han var sønnen til skuespilleren Georg Herman Krohn (1831–1870) og broren til skuespilleren Lully Krohn (1862–1947), tegneren Olaf Krohn (1863–1933) og ingeniør Georg Monrad Krohn (1865–1934).

Han spilte roller som Scapin og Jean de France på Den Nationale Scene og Jørgen Tesman på Nationaltheatret; her arbeidet han også som sekretær og oversetter av utenlandske lystspill blant annet *[[Den spanske flue]]*.

## Referanser


## Eksterne lenker
* Michael Krohn hos Store norske leksikon
* Michael Krohn i forestillingsdatabasen hos Nationaltheatret
Michelle Bachelet

**Verónica Michelle Bachelet Jeria** /βeˈɾonika miˈtʃɛl batʃˈlet ˈçeɾja/ (født 29. september 1951 i Santiago) er en chilensk politiker som fra 1. september 2018 er FNs høykommissær for menneskerettigheter. Hun representerte det sosialistiske partiet Partido Socialista de Chile og var Chiles president fra 2006 til 2010 og fra 2014 til 2018. Bachelet var Chiles første kvinnelige president.

## Liv og virke

### Bakgrunn
Etternavnet Bachelet kommer fra en fransk forfader som innvandret til Chile i 1860, Louis-Joseph Bachelet Lapierre, en vinhandler fra Chassagne-Montrachet, som kom med sin parisiske hustru, Françoise Jeanne Beault. Det andre etternavnet, Jeria, fra morssiden, går tilbake til en spansk innvandrer fra Baskerland av gresk slektsopphav, Máximo Jeria Chacón.

Bachelets far var general i flyvåpenet i Chile og en av de tusentalls chilenere som ble fengslet etter Pinochets militærkupp i 1973. Etter måneder med daglig tortur i fangenskap i Santiago, døde han den 12. mars 1974 av hjertesvikt. Den 10. januar 1975 ble Michelle Bachelet og hennes mor hentet i sin leilighet av to DINA-agenter som førte dem med øyenbind til Villa Grimaldi, et hemmelig interneringssenter i Santiago. Der ble de adskilt fra hverandre og utsatt for forhør og tortur. Noen dager etter ble de overført til interneringssenteret Cuatro Álamo, der de satt til i slutten av januar. 

Bachelet ble senere nødt til å flykte fra Chile på grunn av sin opposisjon mot militærregimet. Hennes landflyktighet varte i fem år. Hun var blant annet i  Australia og Øst-Tyskland. Hun har studert germanistikk og medisin i Leipzig og Berlin, og hun tok sin legeeksamen i landet. 

Hun vendte tilbake til Chile i 1979.

### Karriere
Bachelet var presidentkandidat for sentrum–venstre-alliansen Concertación ved presidentvalget i Chile i 2005, og fikk 46 prosent av stemmene i første valgomgang. I andre valgomgang den 15. januar 2006, der hun hadde forretningsmannen Sebastián Piñera som motkandidat, vant hun med 53,5 prosent av stemmene. Bachelet ble innsatt som president 11. mars 2006.

Ved valget 17. januar 2010 tapte sentrum–venstre-siden mot sentrum–høyre-kandidaten Sebastián Piñera, og presidentskiftet skjedde 11. mars 2010.

Hun har tidligere vært helseminister og forsvarsminister i president Ricardo Lagos' regjering. 

Bachelet var leder av FNs organisasjon for kvinners rettigheter og likestilling, UN Women, fra september 2010 til juni 2013.

Hun ble 9. august 2018 av FNs generalforsamling valgt som FNs høykommissær for menneskerettigheter, med tiltredelse 1. september samme år.

## Utmerkelser
Bachelet ble i 2016 tildelt den sørafrikanske Ordenen O.R. Tambos følgesvenner i gull for sitt «enestående bidrag til kampen for demokrati i verden».

## Referanser


## Eksterne lenker
* 
* 
* 
* 
*  «The woman eyeing Chile's top job» (fra BBC News)
*  «The unexpected travails of the woman who would be president» (fra tidsskriftet The Economist)
Michael Krohn (musiker)

**Michael Krohn** (født 1959) er en norsk rockeartist, låtskriver og kunstmaler. Han er frontfiguren i bandet Raga Rockers, som albumdebuterte i 1983. I mars 2025 uttalte Krohn at han var ferdig med å opptre som vokalist, med at Raga Rockers var i gang med nye bandøvinger.

## Bakgrunn
Krohn ble født 25. august 1959 i New York. Han bodde i Paris fram til han som fireåring flyttet til Norge, hvor han vokste opp på Røa i Oslo sammen med sin mor. Krohn-familien er en gammel Hansa-slekt og tippoldefaren, Michael Krohn, var en sentral skikkelse i Bergens næringsliv på 1800-tallet. 

## Karriere
Krohn startet sin musikerkarriere som trommeslager i bandet Kjøtt i slutten av 1970-årene. Han er studiomusiker på alle fire singler med Norske Gutter. Krohn har også gitt ut soloalbum under navnet Krohn & Co og under pseudonymene *Tom Trussel* og *Micky Faust*. Sammen med bandet Easy Riders gav han ut et album i 2004, samt en oppfølger i 2007.
I 2015 ble Krohn og Raga Rockers tildelt  kroner og Oslo bys kulturpris for sine mangeårige berikelser av Oslos kulturliv.

## Solokarriere
Krohn har alltid skrevet tekster på norsk med to unntak: det kortlivede bandet Love Deniers (ca. 1985) og plateprosjektet Mickey Faust tidlig på nittitallet. Platebransjefolk hevder at det tar tre album å etablere en ny artist, så Krohn laget tre engelskspråklige album og ga dem ut på en gang – først i boks, og så separat. På grunn av dårlig salg er boksen i dag vanskelig å få tak i, og enkel-CD-utgavene må betraktes som store sjeldenheter. Krohn gjorde også en gjesteopptreden på Gorgoroths Incipit Satan under dette pseudonymet. 

*Krohn & Co* er et av soloprosjektene til Krohn. Prosjektets eneste plateutgivelse, *[[Fordi du fortjener det]]*, kom ut i 2002.

I tillegg til Krohn som vokalist og låtskriver, bidro Livio Aiello og Hugo Alvarstein fra Raga Rockers på henholdsvis bass og gitar. Christian Svendsen fra The Cumshots spilte trommer.

## Sangstil
Krohns dype stemme er lett gjenkjennelig og har sammen med hans tekster og melodier gjort til at hans mest kjente band, Raga Rockers, regnes som et av de fire store i norsk rock sammen med DumDum Boys, Jokke & Valentinerne og deLillos.

## Kunstmaling
Krohn har også drevet med kunstmaling ved siden av musikerkarrieren, og har hatt flere utstillinger, blant annet på Kampen Bistro (2004), i Galleri Jan Graff (2007 og 2008) og i Galleri MAP (2010).

## Diskografi

## Bibliografi

* *Det var en gang* (2012, Falck forlag)
* *The Raga saga &ndash; historien om Raga Rockers* (2016, Gyldendal)
## Referanser


## Eksterne lenker
* 
*
Emirates

**Emirates** er et flyseskap med hovedkontor i Dubai i De forente arabiske emirater. Det opererer med ruter til Midtøsten, Det fjerne østen, Europa, Afrika, Sør-Asia, øyer i Stillehavet og Nord-Amerika. Selskapets base er Dubai internasjonale lufthavn (DXB). Emirates flyr daglig mellom Dubai og Oslo.

## Historie
Selskapet ble etablert i mai 1985 av emiratet Dubais regjering og begynte flyvninger den 25. oktober 1985 med flyvninger til Bombay, Delhi og Karachi. Europeiske destinasjoner kom i juli 1987 og Det fjerne østen i juni 1990. Emiratene skaffet seg en 40 % aksjepost og Management-kontrakt med Air Lanka 1. april 1998, nå kjent som Sri Lankan Airlines. Emirates SkyCargo er en underavdeling av Emirates.

Selskapet er 100% statseid og fraktet 12,52 million passasjerer i 2005. Antall ansatte den gang var . På 10 år er Emirates et av verdens raskest voksende flyselskaper, og Dubai Internatioal Airport (DXB) er blitt en av verdens travleste flypalsser med  reisende i 2013.

## Sponsoravtaler
Emirates er sponsorer i flere store sporter over hele verden. I England er de hovedsponsor til Arsenal FC, hvor de har gitt navnet til hjemmebanen deres, Emirates Stadium. De sponser også den eldste fotballturneringen i verden, FA-cupen.

Emirates er også hovedsponsorer til store europeiske fotballag som AC Milan, Paris Saint-Germain og Real Madrid, Hamburger SV og SL Benfica.

I 2013 startet Emirates en femårig sponsoravtale med Formel 1. Merkevaren deres, "Fly Emirates", kan sees langs banene i alle løpene i sesongen, som foregår i 19 land verden over. Med avtalen startet også Emirates en F1-kanal på sitt underholdningssystem ombord, "ICE".

Emirates har også sponsoravtaler i rugby, tennis, golf, hestesport og cricket.

## Destinasjoner
* Emirates opererer regelmessig rutetrafikk til følgende internasjonale destinasjoner (per februar 2015):

## Flåte

Emirates flåte av passasjerfly omfatter følgende per desember 2013:

Emirates har en ordre på totalt 140 Airbus A380, hvorav 41 er levert og er dermed den største kunden hos Airbus. Det var det tredje selskapet som satte disse i drift, etter Singapore Airlines og Qantas. Den første A380 ble levert juli 2008.
Med 121 Boeing 777 og 162 i bestilling er Emirates verdens største operatør av Boeing 777 «Triple Seven».

## Referanser


## Eksterne lenker
* 
* Emirates Fleet Detail 
* Emirates Passenger Opinions
* The Emirates Group
* Emirates Skycargo
Oslo Kings

**Oslo Kings** var et basketballag fra Ammerud i bydel Grorud i Oslo. Laget ble stiftet til oppstarten av den nye basketballigaen BLNO i 2000. Laget vant sluttspillet i sesongen 2000/01 og ble nr. 2 i serien. Laget hentet en rekke spillere fra utlandet, og fikk etter hvert økonomiske vansker. I sesongen 2002/03 ble laget slått sammen med Vålerengens Idrettsforening (VIF) og navnet endret til **Vålerenga Kings**, i et forsøk på å trekke klanen og nye tilhengere til basketball. Det nye laget fikk ikke forventet oppslutning og ved sesongslutt 2003 måtte laget trekke seg fra BLNO.

Ammerud var tilbake i BLNO med sitt nye lag, **[[Ammerud Basket]]** høsten 2007.

## Eksterne lenker
* Offisiell hjemmeside Ammerud Basket
Minidatamaskin

En **minidatamaskin** er en type datamaskin som er mindre enn en stormaskin, men større enn en personlig datamaskin. Begrepet oppsto på slutten av 1960-årene, og var stort sett gått av bruk i begynnelsen av 1990-årene.

For mange formål er de funksjoner som før ble utført av minimaskiner nå utført av maskiner kalt tjenere. Det er vanskelig å gi noen eksakt definisjon på begrepet, men typisk for en minidatamaskin var:

* Den brukes av flere brukere (i motsetning til en personlig datamaskin)
* Den krever ikke spesielle opplegg for kjøling og strømtilførsel, i motsetning til en stormaskin
* Den har en kostnadsramme som er innenfor et avdelingsbudsjett, og kan dermed kjøpes inn utenom sentral IT-drift i et konsern

Blant kjente produsenter av minimaskiner var:

* IBM
* Digital Equipment Corporation
* Data General
* Norsk Data
* Hewlett-Packard
* MDS
Yoghurt

**Yoghurt** (eller **jogurt**) (fra tyrkisk «yoğurt», gjæret melk) er et melkeprodukt av pasteurisert melk som er syrnet ved hjelp av melkesyrebakterien *Lactobacillus bulgaricus* (også kalt *Lactobacillus delbrueckii subspecies bulgaricus*) og *Streptococcus thermophilus*. Yoghurt uten tilsetninger (*naturell*) brukes som ingrediens i en lang rekke matretter. 

Yoghurtprodukter med tilsetninger av frukt, bær, sukker, vaniljearoma og andre ingredienser blir vanligvis laget for å spises som de er. Yoghurt selges også i pakninger kombinert med kornblandinger og liknende som kan blandes til små, raske mellommåltider.

## Se også
* Kulturmelk

## Referanser




## Eksterne lenker
*
Fløte

**Fløte** (eller **fløyte**) er den fettrike delen av melken, og framstilles ved separering av melk fra ku. Fløten blir pasteurisert før den kommer i handelen, men den blir ikke homogenisert.

Fløte brukes i matlaging blant annet i supper, sauser, gryteretter og desserter. Spesielt i det franske kjøkken benyttes fløte som en viktig ingrediens. Fløte kan også brukes som den er, for eksempel til frisk frukt og bær.

Etter et par dager kan fløten benyttes til å framstille *krem* (frisk fløte kan ikke så lett piskes stivt). Krem kan brukes som topping til en kopp kakao, til fruktsalater og desserter eller lignende, og den er også mye brukt som pynt på kaker.

## Fløtetyper
I Norge finnes følgende typer fløte i handelen:
* *Kremfløte* – fløte som har høyt fettinnhold og kan piskes til krem. I Norge inneholder kremfløten 38&nbsp;% fett. Andre land kan ha lettere piskefløte, med fettinnhold på 32&nbsp;%, eller «dobbel kremfløte» som inneholder 48&nbsp;% fett. 
* *Matfløte* – et fløteprodukt med 20 % fett. Den kan ikke piskes til krem.
* *Kaffefløte* – et fløteprodukt med 9 % eller 12&ndash;13 % fett, beregnet til kaffe eller te. Kaffefløte kan heller ikke piskes til krem.
* *Fløtebase* – et fløteprodukt med 15 % fett, som inneholder gelatin. Fløtebasen kan ikke piskes til krem. Derimot er den med på å styrke andre melkeprodukter, ved at den fungerer som en emulgator/stabilisator.

## Referanser


## Eksterne lenker
*
Presidentvalget i Chile 2005

**Presidentvalget i Chile 2005** skulle velge ny president i Chile for en periode på fire år. Tidligere var den chilenske presidentperioden seks år, men denne ble redusert til fire i 2005. Valget ble gjennomført i to omganger. Første valgomgang ble avholdt den 11. desember 2005 mens andre valgomgang ble avholdt 15. januar 2006. Etter første valgomgang skulle man velge mellom Michelle Bachelet og Sebastián Piñera. I andre valgomgang vant Bachelet med nesten 54% av stemmene. Hun ble dermed Chiles første kvinnelige president. Bachelet ble innsatt som president Ricardo Lagos etterfølger den 11. mars 2006. 

## De opprinnelige kandidatene
 
### Michelle Bachelet

Bachelet var forsvarsminister i regjeringen Lagos. Anses av mange som en favoritt. Gikk videre med 46% av stemmene den 11. desember. I andre omgang oppnådde hun 53,5% av stemmene og ble valgets vinner.

### Sebastián Piñera
Kandidat fra høyresiden. Konkurrerte med Joaquin Lavin om stemmene fra høyresiden. Ble nummer to med 26% av stemmene i første valgomgang.

### Joaquín Lavín
Kandidat fra høyresiden. Tapte valget i 1999 mot Ricardo Lagos.

### Tomás Hirsch
Kandidat fra venstresiden. Fikk 0,5% av stemmene i 1999 mens han denne gang oppnådde en oppslutning på 5%.
M47 Patton

**M47** er en stridsvogn i en serie av amerikanske stridsvogner kalt Patton. M47 har 90 mm kanon og var i utstrakt bruk rundt i verden.

## Historie og utvikling

M47 ble utviklet tidlig på 1950-tallet. Den består i utgangspunktet av kanontårnet fra en T42 på skroget til en M46. Totalt ble 8&nbsp;876 vogner ble produsert. I den amerikanske hæren ble M47 raskt erstattet av M48, og M47 ble eksportert til andre land under «Mutual Aid Program». I de fleste av disse landene har M47 blitt erstattet med mer moderne kjøretøyer.

M47 er eller har vært i tjeneste i Belgia, Frankrike, Tyskland, Hellas, Iran, Italia, Japan, Jordan, Jugoslavia, Nederland, Pakistan, Portugal, Saudi-Arabia, Sør-Korea, Spania, Tyrkia og Østerrike.

Norge anskaffet to M-47 for å utprøve kanonen før den senere anskaffelsen av M-48. Vognene ble aldri brukt ved avdeling og deres skjebne etter prøvene er delvis ukjent. En av vognene, uten kanon, sto på midten av 1980-tallet i garasje på Motorvingen ved Kavaleriets Øvingsavdeling på Trandum. Den andre står nå ved Arquebus krigsmuseum i Tysvær, nær Haugesund. Den har ikke en fungerende motor, og de fleste hull i skroget er sveiset igjen. Kanonen er på plass, men mangler flammedemper.

## Teknisk

Vognføreren sitter framme til venstre i skroget, mitraljøseskytter til høyre for ham.  Vognkommandøren og skytteren sitter til høyre i tårnet, med laderen til venstre.

Kanonen har kaliber 90 mm og kan eleveres fra -5° til +19°. Koaksialt med hovedskytset er det montert en 7,62 mm mitraljøse. En mitraljøse til er montert i baugen, og en 12,7 mm mitraljøse er montert på tårntaket.

Motoren er en Continental AV-1790-5B V12 luftkjølt bensinmotor som yter 810 hk ved 2&nbsp;800 omdreininger i minuttet. Den er montert bak i skroget sammen med girkassen. Drivstofftankene har samlet kapasitet på 875 liter.

## Varianter

;M47M: Iransk variant med blant annet motor og hjuloppheng fra M48A3 og M60A1.
;M47E1: Spansk variant med blant annet dieselmotor.
;M47E2: Spansk variant med Rheinmetall Rh-105 105 mm kanon og ny dieselmotor.

## Kilder

* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker
* 

* GlobalSecurity.org om M47 (engelsk)
Ivar Johansen

**Ivar Johansen** er navnet til flere personer:

* Ivar Johansen (politiker) – SV-politiker i Oslo
* Ivar «Ravi» Johansen – en norsk artist
* Ivar Johansen (redaktør) – redaktør i NTB og leder av Norsk Journalistlag
* Ivar Johansen (bobkjører) – en norsk bobsleighkjører og deltaker i Vinter-OL 1948
Ravi

**Ravi** kan referere til:

* Ivar «Ravi» Johansen &ndash; en norsk artist
* Ravi (gud) &ndash; en hinduistisk gud
* Ravi (elv) &ndash; en elv i India
* Sri Sri Ravi Shankar
* Ravi (navn), en kortform for navn som *Ravindranath*, *Ravichander*, *Ravinder*, *Ravindra* og *Ravikanth*.
M60 Patton

**M60** er den siste stridsvognen i den amerikanske serien med stridsvogner kalt Patton. Den er bestykket med 105 mm kanon. I det amerikanske forsvaret overtok M60 for M48 Patton.

M60 har ellers vært i tjeneste med Bahrain, Egypt, Hellas, Iran, Israel, Italia (hvor den også ble lisensprodusert av OTO Melara), Jemen, Jordan, Oman, Spania (bare broleggervarianten), Saudi-Arabia, Singapore (bare som brulegger og ingeniørkjøretøy), Sudan, Taiwan, USA og Østerrike

## Historie

M60 er en videreutvikling av M48. De første prototypene sto klare i 1958. De første produksjonskjøretøyene ble produsert av Chrysler i deres anlegg i Delaware. Fra 1960 foregikk produksjonen i Detroit, også på Chryslers anlegg, som senere ble overtatt av General Dynamics.

Da produksjonen ble avsluttet i 1987 hadde over 15&nbsp;000 kjøretøyer blitt produsert for amerikansk bruk og eksport.  

## Teknisk

Vognføreren sitter framme i skroget.  

Kanonen er en M68 105 mm som er stabilisert og kan eleveres fra -10° til +20°. 63 skudd bæres i vogna, og kan være av typene APFSDS, APDS, HESH, HEAT eller røyk. En 7,62 mm mitraljøse sitter koaksialt med hovedskytset, og en 12,7 mm mitraljøse er tilgjengelig i et minitårn over vognførerens luke.

Motoren er en Teledyne Continental AVDS-1790-2C 12-sylindret luftkjølt dieselmotor som yter 750 hk ved 2&nbsp;400 omdreininger i minuttet. Drivstoffkapasiteten er på 1&nbsp;420 liter.  Den er montert bak i skroget.

## Varianter

;M60: Den første produksjonsvarianten. Tårnet var ganske likt M48. Over kanonen var det montert en lyskaster for synlig/infrarødt lys.
;M60A1: Erstattet M60 i produksjon fra 1962. Ny type tårn.
;M60A2: Nytt tårn med 152 mm kanon/rakettkaster (se M551 Sheridan). Trukket fra tjeneste.
;M60A3: Siste produksjonsmodell for den amerikanske hæren. Mange M60A1 ble oppgradert til A3-standard. Termiske nattsikter.
;Israelske varianter: De fleste utstyrt med Blazer reaktivt panser, eksternt montert 7,62 mm mitraljøse for vognkommandøren, 12,7 mm mitraljøse over hovedskytset og andre røykgranatkastere.

## Andre kjøretøyer basert på M60-chassis

;M728 Combat Engineer Vehicle: Ingeniørkjøretøy.
;M60A1 AVLB: Brolegger.

## Kilder

* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker
* 
* GlobalSecurity.org om Patton (engelsk)
Roger Martin du Gard

**Roger Martin du Gard** (1881&ndash;1958) var en fransk forfatter. Han ble tildelt nobelprisen i litteratur i 1937.

Opplært som paleograf og arkivar brakte Martin du Gard til sine bøker et preg av objektivitet og samvittighetsfull sans for detaljer. Grunnet hans opptatthet av dokumentasjon og med forholdet til den sosiale virkelighet i henhold til den individuelle utvikling, har han blitt knyttet til de realistiske og naturalistiske tradisjoner på 1800-tallet.

## Liv og virke
Roger Martin du Gard nedstammet fra en familie av embetsmenn og advokater. Etter å ha gått ut av Lycée Condorcet i Paris studerte han litteratur, men tok aldri eksamen. Han begynte i stedet å studere paleografi ved École nationale des chartes og fikk diplom som arkivist med en avhandling om klosteret i Jumièges.

Helt fra lesningen av Lev Tolstoj *[[Krig og fred]]* i ungdommen var Martin du Gard bestemt på å bli forfatter. Han utga sin første roman *Jean Barois* i 1913 og knyttet på samme tid vennskap med André Gide og Jacques Copeau. I 1913 skrev han også en komedie, *La Testament du père Leleu*, men ettersom den ble avvist av teatrene, vendte han tilbake til romanen.

Etter første verdenskrig fikk Martin du Gard ideen til en *[[roman-fleuve]]* (romansyklus) som skulle ta utgangspunkt i to brødre. Ideen ble til *Les Thibault*, en roman i åtte bind utgitt mellom 1920 og 1940. Romanen handler om de to brødrene Jacques og Antoine Thibault og deres familie, som på forskjellige måter blir knyttet til familien Fontanin. Handlingen foregår i årene før og under første verdenskrig.

I 1937 mottok Martin du Gard Nobelprisen i litteratur. Han tilbragte mesteparten av krigsårene 1939–1945 i Nice, hvor han skrev på en ufullendt roman, *Souvenirs du lieutenant-colonel de Maumort*.

## Bibliografi
* *Devenir* (1906)
* *L'Une de Nous* (1909)
* *Jean Barois* (1913)
* *Le Testament du père Leleu* (1913)
* *[[Les Thibault (roman)|Les Thibault]] : Le Cahier gris* (1922)
* *Les Thibault : Le Pénitencier* (1922)
* *Les Thibault : La Belle Saison* (1923)
* *Les Thibault : La Consultation* (1928)
* *Les Thibault : La Sorellina* (1928)
* *Les Thibault : La Mort du père* (1929)
* *Vieille France* (1933)
* *Les Thibault : l'Été 1914* (1936)
* *Les Thibault : l'Épilogue* (1940)
* *Correspondance avec André Gide* (1968)
* *Correspondance générale 1 1896-1913* (1980)
* *Le Lieutenant-colonel de Maumort * (1983)
* *Journal I Textes autobiographiques 1892–1919* (1992)
* *Journal II 1919-1936* (posthume 1993)
* *Journal III 1937-1949 Textes autobiographiques 1950–1958* (1993)
* *Correspondance générale X 1951-1958* (2006)

## Referanser


## Litteratur
* Gallant, Melvin (1971): *Le Thème de la mort chez Roger Martin Du Gard*, Paris, Klincksieck.

## Eksterne lenker
* «Roger Martin du Gard», *Nobelprize.org*
* «Roger Martin du Gard», Nobel-winners.com*
* [https://web.archive.org/web/20141230211953/http://www.kirjasto.sci.fi/dugard.htm «Roger Martin du Gard»], *Kirjasto.sci.fi''
Johann Tserclaes Tilly

Grev **Johann Tserclaes Tilly** (født februar 1559, død 30. april 1632) var en general fra Bayern og senere i keiserlig tjeneste under tredveårskrigen. Han var Ferdinand II's fortrolige.

## Referanser
Haag-konferansen for internasjonal privatrett

**Haag-konferansen for internasjonal privatrett** er en internasjonal organisasjon for internasjonal privatrett med 72 medlemmer, 71 stater og Den europeiske union (EU). Navnet kommer av at organisasjonen har sitt hovedsete i Haag i Nederland.

Formålet for virksomheten er å utarbeide konvensjoner mellom stater for gjensidig anerkjennelse av krav av fortrinnsvis privaterettslig art. Det er i dag 38 konvensjoner som er adoptert av konvensjonen. For at en konvensjonen skal være gyldig mellom statene må den ratifiseres.  Ikke alle konvensjoner er ratifisert av alle stater.

De mest allmenne konvensjonene er:

* Anerkjennelse av nasjonale dokumenter (Apostille)
* Forkynning av dokumenter
* Anerkjennelse av beviser
* Tilgang til rettergang 
* Barnebortføring 
* Adopsjon mellom land
* Testamenters opprettelse og tolkning 
* Foreldrerett og omsorg for barn
* Anerkjennelse av skilsmisse 

Konvensjonene er i Norge i liten grad inkorporert i lovtekstene. Barnelovens kapittel 9 har egne lovvalgsregler. Arveloven har ikke egne bestemmelser, § 76 henviser til "avtale med framand stat".  Bruken av konvensjonene forutsetter således inngående kjennskap til de ulike tekstene.  Tekstene er ikke oversatt til norsk.

Haag-konferansen for internasjonal privatrett har status som permanent observatør i FNs hovedforsamling.

## Referanser


## Eksterne lenker
* Haag-konferansens hjemmesider
Frans Eemil Sillanpää

**Frans Eemil Sillanpää** (født 16. september 1888, død 3. juni 1964) var en finsk forfatter. Han ble tildelt nobelprisen i 1939.
## Referanser


## Eksterne lenker
* 
* 
*